Vergi

Vergi on küla Lääne-Viru maakonnas Haljala vallas Soome lahe kaldal. 

Enne Eesti omavalitsuste haldusreformi 2017. aastal kuulus küla Vihula valda.

Külas asub Vergi neemel Vergi sadam ja selle läheduses Vergi tulepaak. Läheduses asuvad ka Vergi alumine ja ülemine päevamärk.

Külas tegutseb Vergi raamatukogu.

Ajalugu
Varasematel aegadel oli Vergi suuresti kaluriküla. Püüti peamiselt rannavetes ning põhiliselt räime ja kilu, vähem turska ja angerjat. 1905. aastal asutati Vergi Kalurite Ühistu.

Eesti NSV ajal asus Vergi sadamast läänes NSV Liidu piirivalve Rakvere piirivalvesalga 6. piirivalvekordoni vaatetorn.

Vaata ka 
Lamba-Ada rannabaar
M. Gorki nimeline kalurikolhoos

Viited

Kirjandus 
"Vergi küla seadus" kohtus arutusel. Virumaa Teataja, 14. veebruar 1936, nr 18, lk 3.

Välislingid 

 Vergi 360° aeropanoraam / aerofoto

Lääne-Viru maakonna külad